
A Határtalan Segítség Alapítvány
Alapító Okirata

(módosításokkal egységes szerkezetben)

Alulírott Alapító a Polgári Törvénykönyvről szóló 2013. évi V. törvény rendelkezései, továbbá az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján az alábbi Alapítvány létrehozását határoztam el.
1. 
Az Alapítvány neve:
 Határtalan Segítség Alapítvány
2. 
Az Alapítvány székhelye:
4405 Nyíregyháza, Molnár utca 6.

3. 
Az Alapítvány alapítója, az induló vagyon mértéke:


MESTER JÁNOS 




100.000,-Ft.


sz.: Sárospatak, 1967. február 19.
an.: Naár Erzsébet


lakcím: 1210 Bécs, Anton Bosch Gasse 17.
4. 
Az Alapítvány időtartama: 
Alapító a Határtalan Segítség Alapítványt határozatlan időre hozza létre.

5. 
Az Alapítvány célja: 
Az Alapítvány támogatni kívánja a hátrányos helyzetű, egészséges és fogyatékossággal élő, nevelőotthonokban, gyermekotthonokban, intézményekben elő gyermekeket és felnőtteket, krízishelyzetbe került családokat, a jobb életkörülményeik és a teljesebb életminőségük megteremtésében.  Az Alapítvány támogatni kívánja az otthonokat lakóik ellátásában, az otthon működésében, infrastruktúrájának fejlesztésében, hogy minél magasabb szintű ellátást tudjanak biztosítani a lakóik testi-, értelmi és érzelmi fejlődésében.
Az Alapítvány célja az árvák és nélkülözők támogatása Magyarországon és a határokon túli magyarlakta területeken, támogatni kívánja a magyar nyelv és kultúra fennmaradását.

 Az Alapítvány fent megjelölt céljai elérése érdekében a hátrányos helyzetű, egészséges és fogyatékossággal élő, nevelőotthonokban, gyermekotthonokban, intézményekben elő gyermekek és felnőttek ellátását az otthonok és intézmények korszerűsítésével, energiahatékonyságának fejlesztésével, a berendezések technikai színvonalának emelésével kívánja elősegíteni, amely az otthon munkáját támogatja, a működés színvonalát emeli.
Az alapítvány az otthonok, intézmények korszerűsítését, energiahatékonyságának fejlesztését is támogatni kívánja.

Az alapítvány saját szervezésű rendezvényekkel, üdülésekkel, üdültetésekkel és azok lebonyolításával, szervezésével az otthon, illetve szociális intézmények lakói számára kulturális és szabadidős, sport és oktató programokat szervez és finanszíroz, valamint az otthon által szervezett rendezvényeken is részt kíván venni. 

Az alapítvány támogatni kívánja az otthonokban élő személyek esélyegyenlőségének, társadalmi életbe való aktív részvételének integrációját. 

Az alapítvány Magyarországon és a világban is támogatni kívánja az árvákat és nélkülözőket adományokkal. Az adományozáshoz gyűjtéseket szervez, azok lebonyolítását az adományozókkal és az önkéntesekkel kívánja megoldani.  Az alapítvány a magyar nyelv és kultúra támogatását is fontosnak tartja a határon túli területeken.

Az alapítványnak fontos a koragyermekkori fejlesztés, mivel a tapasztalat szerint, a kora gyermekkori életszakaszban történtek alapvetően meghatározzák a későbbi életkilátásokat, az iskolai sikerességet, sikertelenséget, a kora felnőttkori beilleszkedés esélyeit csakúgy, mint a munkaerő piaci esélyeket, pálya- és párválasztás, szülővé válás milyenségét és eredményességét. Mindezek halmozottan fontosak az intézményekben nevelkedő, árva gyermekeknél.
Az alapítvány a kisebb településeken közösségi ház, illetve közösségi tér kialakítását is támogatja: közösségi programok, egészség tudatosító és megelőző, közlekedésbiztonsági és egyéb prevenciós, oktató jellegű rendezvények szervezésével.
Az Alapítvány céljainak megvalósítása érdekében végzett tevékenységeit az alábbi közfeladatok ellátásán keresztül valósítja meg.

Nevelés és oktatás, képességfejlesztés, ismeretterjesztés.

Kulturális tevékenység.

Gyermek- és ifjúságvédelem, gyermek- és ifjúsági érdekképviselet.

Magyarország Alaptörvényének XVI. cikk (1) bekezdése kimondja, hogy minden gyermeknek joga van a megfelelő testi, szellemi és erkölcsi fejlődéséhez szükséges védelemhez és gondoskodáshoz.
A nemzeti köznevelésről szóló 2011. évi CXC. törvény 1. §-a  szerint a törvény célja olyan köznevelési rendszer megalkotása, amely elősegíti a gyermekek, fiatalok harmonikus lelki, testi és értelmi fejlődését, készségeik, képességeik, ismereteik, jártasságaik, érzelmi és akarati tulajdonságaik, műveltségük életkori sajátosságaiknak megfelelő, tudatos fejlesztése révén, és ezáltal erkölcsös, önálló életvitelre és céljaik elérésére, a magánérdeket a köz érdekeivel összeegyeztetni képes embereket, felelős állampolgárokat nevel. Kiemelt célja a nevelés-oktatás eszközeivel a társadalmi leszakadás megakadályozása és a tehetséggondozás. 

A köznevelés közszolgálat, amely a felnövekvő nemzedék érdekében a magyar társadalom hosszú távú fejlődésének feltételeit teremti meg, és amelynek általános kereteit és garanciáit az állam biztosítja. A köznevelés egészét a tudás, az igazságosság, a rend, a szabadság, a méltányosság, a szolidaritás erkölcsi és szellemi értékei, az egyenlő bánásmód, valamint a fenntartható fejlődésre és az egészséges életmódra nevelés határozzák meg. A köznevelés egyetemlegesen szolgálja a közjót és a mások jogait tiszteletben tartó egyéni célokat.

A nevelési-oktatási intézmények pedagógiai kultúráját az egyéni bánásmódra való törekvés, a gyermek, a tanuló elfogadása, a bizalom, a szeretet, az empátia, az életkornak megfelelő követelmények támasztása, a feladatok elvégzésének ellenőrzése és a gyermek, tanuló fejlődését biztosító sokoldalú, a követelményekhez igazodó értékelés jellemzi. 

Magyarország helyi önkormányzatairól szóló 2011. évi CLXXXIX törvény 13 § (1) bekezdés 8. pontja alapján  a helyi közügyek, valamint a helyben biztosítható közfeladatok körében ellátandó helyi önkormányzati feladatokhoz tartozik különösen szociális, gyermekjóléti szolgáltatás és ellátás.

A gyermekek védelméről és a gyámügyi igazgatásról szóló 1997. évi XXXI. törvény 17. §. (1) bekezdés j) pontja a törvényben szabályozott gyermekvédelmi rendszerhez kapcsolódó feladatot látnak el - a gyermek családban történő nevelkedésének elősegítése, a gyermek veszélyeztetettségének megelőzése és megszüntetése érdekében - a törvényben meghatározott alaptevékenység keretében az egyesületek, az alapítványok és az egyházi jogi személyek.

6. Az Alapítvány jellege 

6.1. Az Alapítvány nyílt. 

Az Alapító az Alapítványhoz való csatlakozást megengedi, ahhoz a 6.2. pontban írt feltételekkel bárki csatlakozhat. Alapító kijelenti, hogy az Alapítvány rendelkezésére olyan mértékű vagyont bocsátott, amely a működés megkezdéséhez szükséges és elégséges. 

6.2. Az Alapítványhoz való csatlakozás feltétele, hogy a csatlakozó az Alapítvány jelen Alapító Okiratban rögzített céljait magáévá tegye, az Alapítvány Alapító Okiratában írt szabályokat elfogadja, és vagyoni hozzájárulással járuljon hozzá az Alapítvány céljainak eléréséhez. Az Alapítványhoz bármely hazai, külföldi természetes, vagy jogi személy, illetve jogi személyiséggel nem rendelkező szervezet pénzbeli vagy természetbeni adománnyal vagyonrendeléssel csatlakozhat.

6.3. A csatlakozás ténye a csatlakozót nem minősíti alapítóvá, alapító jogokat nem gyakorolhat. A csatlakozót megilleti azonban az a jog, hogy javaslatot tegyen a kuratórium részére a vagyoni juttatásának felhasználására vonatkozóan. A csatlakozás elfogadásáról a kuratórium határoz. A kuratórium határozatát nyílt szavazással, egyszerű szótöbbséggel hozza.  

7. Az Alapítvány céljára rendelt vagyon
7.1. Az Alapító az 5. pontban meghatározott célok elérése érdekében az Alapítvány rendelkezésére bocsátott összesen 100.000,- Ft-ot, azaz Egyszázezer forintot az Alapítvány induló vagyonaként.

Az Alapítvány vagyonához tartozik az induló vagyonon kívül az Alapítványhoz csatlakozó bel- és külföldi természetes és jogi személyek adományozásából keletkező ingó- és ingatlan vagyon, vagyoni értékű jog és készpénzvagyon, továbbá a teljes vagyon hasznosításáról keletkezett hozadék, az esetleges vállalkozási tevékenység eredménye, az esetleges állami támogatásokból származó bevétel.
7.2. Az Alapítvány fent részletezett induló vagyona növekedhet a jelen Alapító Okirat 6.2. pontjában meghatározott feltételek szerint csatlakozók hozzájárulásával, valamint az Alapítványi vagyont kezelő szerv gazdálkodásának eredményével. 

8. Az Alapítványi vagyon felhasználása 
Az Alapítvány céljainak megvalósítására az Alapítvány induló vagyona, az induló vagyon hozadéka, valamint a későbbi csatlakozók vagyoni hozzájárulásai és azok hozadéka használható fel.  Az Alapítvány vagyonával a kuratórium gazdálkodik.

Az alapítványi vagyon felhasználása során az egyedi kérelmek alapján a támogatásokról elfogadott pénzügyi terv és határozat alapján a kuratórium dönt.

9.  Az Alapítvány tevékenysége. 

Az alapítvány az alapítványi cél megvalósításával közvetlenül összefüggő gazdasági tevékenység végzésére jogosult. Az Alapítvány gazdálkodása során elért eredményét nem osztja fel, azt az Alapító Okiratban meghatározott tevékenységére fordítja. 

Az Alapítvány közvetlen politikai tevékenységet nem folytat, szervezete pártoktól független és azoknak anyagi támogatást nem nyújt, Alapító ezt kizárja. 

Az Alapítvány éves bevétele az 50.000.000,- Ft-ot (ötvenmillió forintot) nem haladja meg. 

10. Az Alapítvány ügyvezető szerve: 

10.1.    Az Alapító az Alapítvány kezelésére kurátorokból  álló  ügyvezető  szervet  –  a 

továbbiakban Kuratóriumot – hoz létre.

Alapító az arra alkalmas személyt jelöli ki a kurátori tisztség betöltésére. A jelölt a kijelölés elfogadásával válik a Kuratórium tagjává. A Kuratórium elnökének és tagjainak megbízatása határozatlan időtartamra szól. 

Az Alapító fenntartja magának a kuratóriumi elnök kijelölésének jogát és ezt a jogot nem ruházza át más alapítványi tisztséget betöltő személyre és más alapítványi szervre.

A Kuratórium tagjai a következő személyek: 

Kuratórium elnöke:

Kocsik Enikő (an: Ács Irén) 4400 Nyíregyháza, Bercsényi utca 8. 3/2. szám alatti lakos

Kuratóriumi tagok: 

Lázárné Kurucz Anikó Erika (an: Urbin Jolán) 4400 Nyíregyháza, Hegyi utca 22. szám alatti lakos

Mester János (an: Naár Erzsébet) 1210 Bécs, Anton Bosch Gasse 17. szám alatti lakos

A Kuratórium elnöke és tagjai az Alapítvány vezető tisztségviselői, akik munkájukkal összefüggésben díjazásra nem jogosultak, kizárólag költségtérítésben részesülhetnek.

 A Kuratórium elnökének és tagjainak megbízatása megszűnik:

- visszahívással 


- lemondással, 

- a vezető tisztségviselő halálával, 

- a Kuratórium kijelölésének visszavonásával,

- a vezető tisztségviselővel szembeni kizáró vagy összeférhetetlenségi ok bekövetkeztével,

- a vezető tisztségviselő cselekvőképességének a tevékenysége ellátásához szükséges körben történő korlátozásával.

Ha a Kuratórium tevékenységével az Alapítvány célját veszélyezteti, az alapító a kijelölést visszavonhatja és kezelőként új Kuratóriumot jelölhet ki.

A kuratórium tagját az alapítványi cél megvalósításának közvetlen veszélyeztetése esetén az alapító hívhatja vissza.

A Kuratórium tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

A Kuratórium tagja ügyvezetési feladatait személyesen köteles ellátni.

Nem lehet a Kuratórium tagja az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet a Kuratórium tagja az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

Nem lehet a Kuratórium tagja, aki közügyektől eltiltó ítélet hatálya alatt áll.

Az eltiltást kimondó határozatban megszabott időtartamig nem lehet a Kuratórium tagja az, akit eltiltottak a vezető tisztségviselői tevékenységtől. 
Az Alapítvány kedvezményezettje és annak közeli hozzátartozója nem lehet a kuratórium tagja. 
Az Alapító és közeli hozzátartozóik nem lehetnek többségben a kuratóriumban. 
A Kuratórium határozathozatalában nem vehet részt az a személy, aki vagy akinek közeli hozzátartozója a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt.

10.2.A Kuratórium az Alapítvány ügyvezető szerve, mely testületként működik. 
A Kuratóriumot szükség szerint, de évente legalább egyszer össze kell hívni írásban, igazolható módon. Írásbeli igazolható módon történő kézbesítésnek minősül az ajánlott vagy tértivevényes küldemény, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény). A Kuratórium üléseit a Kuratórium elnöke hívja össze, írásbeli meghívóval, az Alapítvány nevének és székhelyének, az ülés helyének, időpontjának és napirendjének megjelölésével, az ülés előtt legalább 15 nappal. 

A Kuratórium ülésének helye az Alapítvány székhelye, azonban a meghívóban az ülés helyeként eltérő helyszín is megjelölhető.

A Kuratórium elnöke gondoskodik arról, hogy a meghívó az Alapítvány székhelyén elhelyezett hírdetőtáblán kifüggesztésre kerüljön.
A Kuratóriumi ülés összehívását, bármely kuratóriumi tag kérheti a cél és az ok megjelölésével. Ilyen kérelem esetén a Kuratórium elnöke köteles a kérelem kézbesítéséről számított 8 napon belül az ülés összehívásáról intézkedni. Amennyiben a Kuratórium elnöke e kötelezettségének nem tesz eleget, a Kuratórium ülését a kérelmet előterjesztő tag is összehívhatja. A Kuratórium ülései nyilvánosak. 

A Kuratórium üléseiről az Alapítót értesíteni kell, aki kérheti az ülések jegyzőkönyvének másolatát távolmaradása esetén is. 

A Kuratórium szükség szerint, de évente legalább egy alkalommal ülésezik. A Kuratórium akkor határozatképes, ha azon legalább két tagja jelen van. Határozatát mindhárom tag jelenléte esetén nyílt szavazással, egyszerű szótöbbséggel, míg két tag esetén egyhangúlag hozza.  Az ülésen hozott döntéseknél minden kurátornak egy szavazata van. 

A határozat meghozatalakor nem szavazhat az,  

- akit a határozat kötelezettség vagy felelősség alól mentesít vagy az Alapítvány terhére másfajta előnyben részesít,

- akivel a határozat szerint szerződést kell kötni,

- aki ellen a határozat alapján pert kell indítani,

- akinek olyan hozzátartozója érdekelt a döntésben, aki az Alapítvány alapítója,
- aki a döntésben érdekelt más szervezettel többségi befolyáson alapuló kapcsolatban áll, vagy

- aki egyébként személyesen érdekelt a döntésben.

10.3. Az Alapítványt a Kuratórium elnöke önállóan képviseli. Az Alapítvány bankszámlája felett a Kuratórium elnöke önállóan jogosult rendelkezni. 

10.4. 
A Kuratórium hatásköre: 
Dönt az alapítványi célok megvalósításával kapcsolatosan valamennyi kérdésben. 

Az Alapítvány tisztségviselőit beszámoltatja, dönt esetleges javadalmazásukról.

Jóváhagyja a tisztségviselők által kötött szerződéseket.
Meghatározza saját ügyrendjét és működési szabályzatát.

Az alapítványi vagyonnal kapcsolatos rendelkezéseket meghozza. 

Dönt az esetleges pályázati kiírásról, annak módjáról, feltételeiről és az elbírálás rendjéről, módjáról, annak kihirdetéséről. 

Dönt az alapítványi célok megvalósítása érdekében történő támogatások nagyságáról, módjáról és rendszerességéről. 

Megvitatja az éves beszámolót és dönt annak elfogadásáról, jóváhagyásáról.
Dönt a csatlakozás elfogadásáról.
Dönt minden olyan kérdésben, melyet az Alapító és a hatályos jogszabályok a hatáskörébe utalnak. 

Az Alapítvány éves költségéről szóló beszámoló tervezetét, fő adatait a meghívóhoz mellékelni kell. A Kuratórium az éves beszámolóról szóló határozatát az általános szabályok szerint, azaz nyílt szavazással, egyszerű szótöbbséggel hozza.

11. 
Az Alapítvány gazdálkodása: 

11.1. Az Alapítvány számviteli nyilvántartásait úgy vezeti, hogy azok alapján az alapcél szerinti tevékenységének és gazdasági-vállalkozási tevékenységének bevételei, költségei, ráfordításai és eredménye (nyeresége, vesztesége) egymástól elkülönítve megállapíthatók legyenek.

11.2. Az Alapítvány az alapcél szerinti tevékenysége tekintetében elkülönítve mutatja ki legalább a következő bevételeket:

a)  az alapítóktól nem vagyoni hozzájárulásként kapott adományt,

b) a személyi jövedelemadó meghatározott részének az adózó rendelkezése szerint kiutalt összegét,

c) az alapcél szerinti tevékenysége költségei, ráfordításai ellentételezésére visszafizetési kötelezettség nélkül kapott támogatást, ideértve az alapcél szerinti tevékenysége keretében megvalósuló fejlesztés céljára kapott támogatást is, figyelemmel a 11.3. pontban foglaltakra,

d) az a)-c) pont hatálya alá nem tartozó, az alapcél szerinti tevékenységéhez kapott adományt, figyelemmel a 11.3. pontban foglaltakra,

e) az alapcél szerinti tevékenysége keretében nyújtott szolgáltatás,teljesített termékértékesítés bevételét, ideértve különösen

ea) a kizárólag az alapcél szerinti tevékenységet szolgáló dolog, jogátruházásának, illetve átengedésének ellenértékét, valamint

eb) a részben az alapcél szerinti tevékenységet szolgáló dolog, jogátruházásának, illetve átengedésének ellenértékéből a dolog, illetve a jog korábbi alapcél szerinti használatával arányos részt,

f) az a)-e) pont hatálya alá nem tartozó, gazdasági-vállalkozási tevékenységnek nem minősülő tevékenysége révén megszerzett bevételt, így különösen

fa) a pénzeszköz betétbe, értékpapírba, társasági részesedésbe történő elhelyezése révén megszerzett (elért) kamatot, osztalékot, árfolyamnyereséget és más bevételt,

fb) az ingatlan megszerzése, használatának átengedése és átruházása révén megszerzett bevételt.

11.3. Az Alapítvány alapcél szerinti tevékenysége költségei, ráfordításai ellentételezésére visszafizetési kötelezettség nélkül kapott támogatásokat, valamint az alapcél szerinti tevékenységéhez kapott adományokat a következő részletezésben mutatja ki:

a) az államháztartási forrásból kapott támogatás, illetve adomány, a 11.4. pontban foglaltak szerinti bontásban,

b) az Európai Unió költségvetéséből, külföldi állam államháztartásából, nemzetközi szervezettől, vagy nemzetközi szerződés rendelkezése alapján kapott támogatás, illetve adomány,

c) más civil szervezettől kapott támogatás, illetve adomány.

11.4. Az Alapítvány az államháztartási forrásból kapott támogatást, illetve adományt (az Európai Unió strukturális alapjaiból vagy a Kohéziós Alapból származó támogatást, illetve adományt minden esetben külön kiemelve) a következő részletezésben mutatja ki:

a) a központi költségvetésből kapott támogatás, illetve adomány,

b) az elkülönített állami pénzalapokból kapott támogatás, illetve adomány,

c) a helyi önkormányzatoktól, kisebbségi önkormányzatoktól, önkormányzati társulástól kapott támogatás, illetve adomány.

Az Alapítvány az alapcél szerinti tevékenysége költségei, ráfordításai ellentételezésére kapott támogatásokról olyan elkülönített számviteli nyilvántartást vezet, amelynek alapján támogatásonként megállapítható és ellenőrizhető a kapott támogatás felhasználása.

11.5. A gazdasági-vállalkozási tevékenységet is folytató Alapítvány azokat a költségeket, ráfordításokat, amelyek sem az alapcél szerinti tevékenységéhez, sem a gazdasági-vállalkozási tevékenységéhez nem rendelhetők közvetlenül hozzá, a bevételek (ide nem értve az ilyen költséget, ráfordítást ellentételező bevételt) összege arányában osztja meg a két tevékenység között.

Az előző bekezdés szerinti költségnek, ráfordításnak minősül különösen az Alapítvány vezető tisztségviselőit megillető tiszteletdíj és más juttatás, valamint az azokhoz kapcsolódó közteher (kivéve, ha a vezető tisztségviselők közötti munkamegosztás alapján egyértelműen megállapítható, hogy ezek a költségek, ráfordítások mely tevékenységhez kapcsolódnak), továbbá a székhely fenntartásával, a nem kizárólag meghatározott tevékenységhez kapcsolódóan fenntartott pénzforgalmi számla vezetésével kapcsolatban felmerült költség, ráfordítás.

Az Alapítvány ezen pont első bekezdése szerinti költséget, ráfordítást ellentételező bevételt (így különösen az ilyen költség, ráfordítás fedezetére kapott támogatást és a fedezetére képzett céltartalék feloldott összegét) az alapjául szolgáló költségeknek, ráfordításoknak megfelelően osztja meg az alapcél szerinti tevékenysége és gazdasági-vállalkozási tevékenysége bevételei között.

11.6. Az Alapítvány a gazdasági-vállalkozási tevékenységgel összefüggő immateriális javak és a tárgyi eszközök értékcsökkenési leírását társasági adó alapjának meghatározásakor a társasági adóról és az osztalékadóról szóló törvény szerint veheti figyelembe.

Az Alapítvány működése során az induló tőke (törzsvagyon) kezelésére a létesítő okirat rendelkezései az irányadóak.

Az Alapítvány nyilvántartásaira egyebekben a reá irányadó könyvvezetési szabályokat kell alkalmazni.

11.7. Az Alapítvány javára adománygyűjtő tevékenység folytatható. Az Alapítvány nevében vagy javára történő adománygyűjtés nem járhat az adományozók, illetve más személyek zavarásával, a személyhez fűződő jogok és az emberi méltóság sérelmével, és csak az Alapítvány írásbeli meghatalmazása alapján végezhető.

Az Alapítvány részére juttatott adományokat az adományozó nyilvántartásába beállított könyv szerinti, ennek hiányában a szokásos piaci áron kell nyilvántartásba venni.

12.
Egyéb működési szabályok: 

12.1. Általános rendelkezések és nyilvántartások: 
A Kuratórium elnöke köteles a Kuratórium döntéseiről nyilvántartást vezetni (Határozatok Könyve), mely nyilvántartásból megállapítható a Kuratórium döntéseinek tartalma, időpontja és hatálya, illetve a döntést támogatók és ellenzők számaránya (ha lehetséges személye). 

12.2. A döntések közlése, nyilvánosságra hozatala: 

A Kuratórium üléséről jegyzőkönyv készül, melyet minden jelenlévő kuratóriumi tag aláír. A jegyzőkönyv tartalmazza az ülés helyét, idejét, a jelenlévőket, a döntést támogatók és ellenzők személyét, és a meghozott határozatokat.  A Kuratórium elnöke a Kuratórium döntéseit a meghozatalt követő 15 napon belül írásban, közli az érintettekkel. A Kuratórium elnöke a Kuratórium döntéseit, az Alapítvány székhelyén elhelyezett hirdetőtáblán 30 napra kifüggeszti.

Az Alapítvány működésével, tevékenységével és gazdálkodásával kapcsolatos ülésekről a szolgáltatás igénybevevőit értesíteni kell. Az értesítési határidők megegyeznek az ülések összehívásának rendjével. 

Az Alapítvány működésével kapcsolatosan keletkezett iratokba, a beszámolóba az Alapítvány székhelyén személyazonosságának igazolását és érdekének valószínűsítését követően a személyiségi és más alkotmányos jogok tiszteletben tartásával – az Alapítvány képviselőjével előzetesen egyeztetett időpontban – bárki betekinthet, azokról saját költségre másolatot készíthet. Az iratokba való betekintés nem korlátozható. Előzetes bejelentkezés alapján, 3 munkanapon belül a nyilvántartás vezetésével megbízott személy a betekintésre a lehetőséget biztosítja. 

Az Alapítvány tevékenységéről szóló éves beszámoló szabadon megtekinthető az Alapítvány székhelyén, ahol ezzel kapcsolatosan hirdetményt kell elhelyezni. Az éves beszámolót, az elfogadását követő legalább 30 napra az Alapítvány székhelyén lévő hirdetőtáblán kell kifüggeszteni. Ezen túl a kuratórium tagjai gondoskodnak arról, hogy az érdeklődők tudomást szerezzenek a beszámolóról.

 Az érdeklődők megkereshetik az Alapítvány képviselőjét, aki egy előre egyeztetett időpontban tájékoztatást ad a működésről, szolgáltatásokról, a szolgáltatások igénybevételének módjáról.

Az Alapítvány által nyújtott cél szerinti juttatások bárki által megismerhetők. 

12.3. A működéssel kapcsolatos egyéb kikötések:

Az Alapítvány működését az Alapító Okiratban lefektetett célok elérése érdekében folytatja. Biztosítja, hogy szolgáltatásait a céloknak megfelelően bárki igénybe vehesse, ennek érdekében az igénybe vehető támogatási lehetőségekről, azok mértékéről és feltételeiről a nyilvánosságot szórólapokkal, hirdetésekkel és a székhelyén kifüggesztett hirdetményekkel tájékoztatja. Az alapítvány a működéséről és a szolgáltatás igénybevételének módjáról is a nyilvánosságot szórólapokkal, hirdetésekkel és a székhelyén kifüggesztett hirdetményekkel tájékoztatja, továbbá az érdeklődők személyes megkeresése esetén az Alapítvány képviselője ad tájékoztatást ezekről a kérdésekről.

Az Alapítvány pályázat és kérelem alapján nyújt támogatást az arra érdemeseknek a Kuratórium döntése alapján. A pályázat nem tartalmazhat olyan feltételeket, amelyekből – az eset összes körülményeinek mérlegelésével – megállapítható, hogy a pályázatnak előre meghatározott nyertese van (színlelt pályázat). Színlelt pályázat a cél szerinti juttatás alapjául nem szolgálhat. 

13. 
Az Alapítvány megszűnése. 

Az Alapítvány megszűnik, ha

a) az Alapítvány a célját megvalósította, és az alapító új célt nem határozott meg;

b) az Alapítvány céljának megvalósítása lehetetlenné vált, és a cél módosítására vagy más alapítvánnyal való egyesülésre nincs mód; vagy

c) az Alapítvány három éven át a célja megvalósítása érdekében nem folytat tevékenységet.

14. 
Záró rendelkezések. 

14.1. Az Alapítvány a bírósági nyilvántartásba vétellel jön létre. 

14.2. A nyilvántartásba vétel után az alapító az Alapítványt nem vonhatja vissza. 

A jelen okiratban nem szabályozott kérdésekben a Polgári Törvénykönyv (Ptk.), valamint az egyesülési jogról, a közhasznú jogállásról, valamint a civil szervezetek működéséről és támogatásáról szóló törvény mindenkor hatályos jogszabályi rendelkezései az irányadók. 

Kelt: Nyíregyháza, 2021. május 03.
Alulírott Mester János, mint a Határtalan Segítség Alapítvány alapítója igazolom, hogy az Alapítvány Alapító okiratának egységes szerkezetbe foglalt szövege megfelel a létesítő okirat módosításokat magába foglaló hatályos tartalmának. 


_______________________________

Mester János alapító
Előttünk, mint tanúk előtt:

1./Név:...........................................................    2./Név:...........................................................

    Aláírás:......................................................         Aláírás:......................................................

     Cím:..........................................................         Cím:...........................................................

